Kaukasus

Kaukasus atau KaukasiaShamil Shetekauri et al.,  Mountain Flowers and Trees of Caucasia; Pelagic Publishing Limited, 2018, .John L. Esposito, Abdulaziz Sachedina (2004). "Caucasus". The Islamic World: Past and Present. Volume 1. Oxford University Press USA. . p. 86 .  Accessed 30 June 2021. adolah sabuah wilayah nan mambantang di antaro Eropa Timur jo Asia Barat. Wilayah ko talatak di antaro Lauik Itam jo Lauik Kaspia, mancakuik bagian dari Rusia selatan, Georgia, Armenia, jo Azerbaijan. Pagunuangan Kaukasus, tamasuak jajaran Pagunuangan Kaukasus Gadang, sacaro konvesional dianggap sabagai bateh alami antaro Eropa jo Asia, mambalah daratan Eurasia.

Gunuang Elbrus, gunuang tatinggi di Eropa, talatak di wilayah Kaukasus Barat di Rusia. Di sisi selatan, Pagunuangan Kaukasus Ketek mancakuik Dataran Tinggi Javakheti jo Dataran Tinggi Armenia.

Kawasan Kaukasus tabagi manjadi Kaukasus Utara jo Selatan, maskipun Kaukasus Barat juo dikenal sabagai wilayah geografis surang dalam bagian Kaukasus Utara. Pagunuangan Kaukasus Gadang di utara sabagian gadang tabantang di wilayah Rusia jo Georgia, sarato bagian paliang utara Azerbaijan. Pagunuangan Kaukasus Ketek di selatan sabagian gadang barado di wilayah Georgia selatan, Armenia, jo Azerbaijan.

Wilayah ko dikenal karano kabaragaman bahasonyo, salain bahaso-bahaso Indo-Eropa jo Turkik, kawasan ko juo asa dari rumpun bahaso Kartvelia, Kaukasia Barat Lauik, dan Kaukasia Timur Lauik.

 Rujuakan 

Kategori:Kaukasus
Kategori:Kawasan Asia
Kategori:Kawasan Eropa